cyanic-selkie/wikianc huggingface dataset:
Aceredo (asolagado)
Río
Foron estes ríos lugares vencellados á pesca, moi recoñecidos polos pescadores dunha e doutra banda raia, en particular o río Limia, onde abondaban as troitas, ata o final dos seus días sen encorar. Case todo o curso do río Limia, ao seu paso par Aceredo, gozaba de bos lugares para a pesca, recoñecidos eran os que se atopaban por debaixo da igrexa, enfronte da fábrica de madeiras da Escoleira, máis arriba, antes da desembocadura do río Agro, ata a Ponte Nova de Entrimo. No seu discorrer cara Portugal, no pozo da Reloeira e nos Aguinchos.
O pozo da Reloeira
A finais dos anos 20, o 10 de agosto, os mozos de Padrendo ían ao San Lourenzo na aldea de A Illa (Entrimo), e tiñan que cruzar o río Limia polo pozo da Reloeira. Co exceso de carga, a barca afundiu, e milagrosamente salváronse todos os mozos daquel naufraxio.
Igrexa parroquial
É coñecida polos veciños coma a igrexa viaxeira ou transhumante.
Simboloxía relixiosa
thumb|Azulexos co motivo de Nosa Señora de Fátima, á esquerda erguíase o cruceiro de pedra e mármore portugués thumb|Anaco de azulexos de Santo Antonio Aceredo tiña dous cruceiros, un no largo preto da igrexa, lugar onde se celebraba a festa anual en honra a Santiago e a Santa Ana. Este cruceiro era enteiro de pedra, con estes elementos: plataforma de varios chanzos. Pedestal liso, fuste, capitel e Cruz.
Ponte de Entrimo ou Ponte Nova de Entrimo
Ponte feita de perpiaño ben acabado, cun grande arco no medio do río, asentado en piares cunha base sobresaínte sobre a que pousan os arcos. Estes piares pola parte leste, onde recibía a forza do río eran redondas. Á dereita do arco central, parte sur da ponte, (ollando dende o correr do río cara o mar), ten tres arcos de ferradura máis pequenos co central, e a esquerda do arco central, parte norte da ponte, (ollando dende o correr do río cara o mar), ten catro arcos de ferradura iguais aos tres da parte sur.
Primeira concesión dun Salto en Aceredo
Por Resolución da Dirección Xeral de Obras Hidráulicas adxudícase a Electra del Lima, S.A. a concesión do Salto de Aceredo, no río Limia, nos municipios de Lobios e Entrimo (Ourense), destinada á produción de enerxía eléctrica, como recolle o BOE nº 9 do 10 de xaneiro de 1962.
O expediente deste primeiro proxecto de aproveitamento hidroeléctrico no río Limia foi incoado por Rafael Lorenzo Pérez, e presentáronse dous proxectos en competencia, Fuerzas Eléctricas del Noroeste, S.A e Electra del Lima, S.A.
Istria
Desde 1945 está dividida entre Croacia (á que corresponde a maior parte), Eslovenia (que ten no norte de Istria a súa única saída ao mar) e Italia (que mantivo un moi pequeno territorio, case inmediatamente ao sur de Trieste.
A Istria italiana
A posterior ocupación nazi durante a Segunda Guerra Mundial empeorou a tradicional tolerancia das relacións étnicas.
Premio de Teatro Mome Varela Buxán
O Premio MOME de Teatro Varela Buxán é un certame literario convocado anualmente polo Museo do Moble e a Madeira da Estrada. Foi creado en 2011 co propósito de preservar no cultivo da lingua galega e contribuír na difusión do teatro galego así como colaborar na divulgación da vida e obra do dramaturgo estradense Manuel Daniel Varela Buxán.
Rume
O continuo intercambio dos contidos do retículo e do rume leva a considerar ámbalas vísceras dunha forma unitaria, denominada complexo "retículo-rume".
Descrición
Internamente, está recuberto por unha mucosa dotada de numerosas vilosidades que lle dan un aspecto típico de felpudo, de tacto áspero e cor marrón escura a case negra. Son papilas filiformes, moi mestas e de máis de 1 cm de lonxitude na vaca, e máis de 5 mm na ovella. Esta mucosa non está provista de glándulas. Nas zonas que corresponden cos sucos externos, a capa muscular da víscera mostra uns engrosamentos chamados piares, entre os que destacan o piar cranial e o caudal, dos que saen piares accesorios. Nos piares, a mucosa carece de papilas e é de cor máis clara que no resto da víscera.
Fisioloxía
Periodicamente, o contido do rume é devolto á boca para unha segunda mastigación, mediante o fenómeno da remoeira ou ruminación. Cada porción de comida que é procesada denomínase remoallo, rumiallo ou gaspallo.
Motivos personales
Motivos personales foi unha serie de televisión de intriga e suspense producida por Ida y Vuelta e emitida en Telecinco durante o ano 2005, con bo apoio por parte da audiencia e éxito na crítica.
Keeping Up with the Kardashians
DVD
A primeira tempada do programa foi lanzado en DVD o 7 de outubro de 2008. Este DVD contén os 8 episodios con comentarios da familia Kardashian. O DVD foi lanzado a través de Lionsgate Home Entertainment.
Selección de fútbol de Bélxica
Bélxica participou nun total de once Mundiais, acanzando o seu mellor posto en México 1986, cando chegaron ás semifinais e acadaron o carto posto, tras ser derrotados nas mesma por. Os Diaños Vermellos teñen o récord de asistencias a unha Copa Mundial ininterrompidas por vía de clasificatorias, xa que se clasificou de xeito consecutivo en seis ocasións dende 1982 a 2002. O combinado belga tamén conseguiu bos resultados na Eurocopa, aínda que sen conseguir gañala nunca, sendo o seu mellor posto o subcampionato acadado en Italia 1980. Nos Xogos Olímpicos, Bélxica gañou a medalla de ouro en 1920 cando foi a anfitrioa en Antuerpen. En 1900, un representante belga (a Universidade de Bruxelas) obtivo a medalla de bronce no torneo de exhibición.
Xunta Superior de subsidios, armamento e defensa de Galicia
Antecedentes
A marchas forzadas chega, o 30 de xuño, a Astorga. Galicia quedaba, por fin, libre de franceses, retornando entón o marqués de la Romana para facerse cargo do mando supremo dos exércitos (Capitán Xeneral). A Xunta Suprema Central, por medio de Martín de Garay, publicou, o 10 de xullo de 1809, unha procama, a primeira que lle fixo xustiza ao pobo galego:
Constitución e traxectoria da Xunta Superior de subsidios, armamento e defensa
miniatura|Selo da Xunta Superior de Galicia. A presenza dos franceses en España e a posibilidade de que ralizran unha nova ofensiva sobre Galicia, fixeron que moitos persoeiros en institucións pensaran que era oportuna a creación dunha Xunta en previsión do que puidera suceder.
Diferenzas entre esta Xunta e a Xunta Suprema do Reino de Galicia
As diferenzas entre a Xunta Superior e a Xunta Suprema do Reino de Galicia, que desaparecera en decembro de 1808, son moi claras. A Xunta Superior estaba supeditada á Central. Non pretendía ostentar a soberanía, nin representar a Galicia perante ningún organismo superior. Tratábase simplemente dunha especie de delegación da Junta Central para os asuntos da guerra e da facenda concomitantes coa guerra.
Músculo ciliar
Glaucoma
O glaucoma de ángulo aberto e o de ángulo pechado poden tratarse con agonistas do receptor muscarínico (por exemplo, a pilocarpina), que causan unha rápida miose e a contracción dos músculos ciliares, abrindo o retículo trabecular, facilitando a drenaxe do humor acuoso no canal de Schlemm e, finalmente, facendo decrecer a presión intraocular.
Michael Finley
NBA
Foi seleccionado por Phoenix Suns no Draft de 1995 na 21º posición. Tivo unha primeira tempada na NBA moi exitosa, sendo nomeado no mellor quinteto de rookies da campaña e quedando en terceira posición na votación ao Rookie do Ano, tras facer 15 puntos por partido, 4.6 rebotes e 3.5 asistencias. Converteuse nun do tres rookies na historia dos Suns en anotar 1.000 puntos na súa primeira tempada. A pesar diso, foi traspasado a Dallas Mavericks en 1997 xunto con Sam Cassell, A.C. Green e unha segunda rolda de draft a cambio de Jason Kidd, Tony Dumas e Loren Meyer. Na súa primeira tempada nos Mavs, liderou ao equipo en anotación, asistencias e roubos de balón. Xunto co outro ex Suns Steve Nash e o alemán Dirk Nowitzki, convertéronse na columna vertebral do equipo e na máxima referencia ofensiva, sendo coñecidos como "The Big Three".
En 2000, asistiu ao seu primeiro All-Star Game, anotando once puntos no partido. En 2001 volveu ser seleccionado e en 2002 formou parte do equipo nacional estadounidense que participou no Mundial de Indianápolis e foi derrotado por primeira vez desde que forman parte dos combinado xogadores da NBA pola Arxentina. Máis tarde, Iugoslavia e España tamén lle bateron, sendo eliminado en cuartos de final.
Estudos de área
Nas universidades ofrécense numerosas carreiras en estudos de área, por exemplo: sinoloxía, nipoloxía, indoloxía, estudos europeos etc. É común que o estudo de idiomas teña un papel preponderante nas mesmas.
Institucións
Existen institucións de educación superior que se adican exclusivamente a estudos de área, por exemplo a londiniense Escola de Estudos Orientais e Africanos ou a Universidade de Estudos Estranxeiros de Toquio do Xapón. Na Universidade de Oxford, o St Antony's College especialízase en estudos de área e inclúe unha gran cantidade de centros de investigación dedicados a diferentes áreas do mundo.
Retículo
Patoloxía
A situación do retículo, acaroado ó diafragma e á mesma altura do corazón, do que hai unha separación de tan só 3–4 cm, posibilita unha patoloxía característica do gando vacún, denominada reticulo-pericardite traumática. Consiste na inxestión dalgún obxecto metálico aguzado (unha agulla, un cravo, un arame) mesturado coa herba ou coa forraxe. Ó quedar retido entre os pregamentos do retículo, remata cravándose e perforando a parede da víscera, o diafragma e, finalmente, o pericardio. É un accidente moi grave, sen tratamento, que obriga a sacrifica-lo animal canto antes para intentar aproveita-la súa carne.
Martelo
miniatura|Un martelo pequeno de unlla. O martelo é unha ferramenta utilizada para golpear un obxectivo, causando o seu desprazamento ou deformación. O seu uso máis común é para cravar, calzar partes ou romper obxectos. Os martelos son a miúdo deseñados para un propósito especial, polo que os seus deseños son moi variados.
Ó igual que o coitelo, o martelo é tamén unha arma contundente. O concepto de pór un mango a un peso para facilitar o seu uso produciu algunhas das primeiras ferramentas ou armas producidas polos seres humanos.
Fernando Virgós Pintos
Fernando Esteban Eusebio Virgós Pintos, nado en Santiago de Compostela o 26 de decembro de 1903 e finado en Meis o 7 de xullo de 1978, foi un médico galego.
Nitro (cadea de televisión)
Audiencias
Evolución da cota de pantalla mensual, segundo as medicións de audiencia elaborados en España por TNS. Están en letra grosa e amarelo os meses en que foi líder de audiencia.
Shusaku Endo
Shūsaku Endō (遠藤 周作), nado en Toquio en 1923 e finado en 1996, foi un escritor xaponés.
Prismas de xeo
Formación
Estes cristais de xeo fórmanse xeralmente cando hai unha inversión de temperatura na superficie e o aire máis quente sobre o chan se mestura co aire máis frío preto da superficie. Xa que o aire mái quente contén a miúdo máis vapor de auga ca o aire máis frío, esta mestura tamén adoita transportar vapor de auga ao aire preto da superficie, o que fai que aumente a humidade relativa do aire preto da superficie. Se o aumento da humidade relativa preto da superficie é grande abondo, pódense formar cristais de xeo.
Percy Bysshe Shelley
Educación
Shelley naceu en Field Place, na parroquia de Broadbridge Heath, preto de Horsham en West Sussex, o fillo máis vello de Timothy Shelley (1753-1844), parlamentario liberal de Horsham (1790-92) e Shoreham (1806-12) e a súa muller, Elizabeth Pilfold (1763-1846), procedente dunha familia de grandes propietarios de Sussex. Tiña catro irmás máis novas e un irmán moito máis novo. Aprendeu as primeiras letras na casa, tutelado polo reverendo Evan Edwards da localidade veciña de Warnham. En 1802 entrou en Syon House Academy de Brentford (Middlesex) e en 1804, en Eton College. Para pasar en 1810 ao University College, de Oxford. Nese ano principiou a publicar as súas obras, a primeira foi unha novela gótica, Zastrozzi (1810), en setembro deu ao prelo coa súa irmá Elizabeth,Original Poetry by Victor and Cazire, en novembro con Thomas Jefferson Hogg Posthumous Fragments of Margaret Nicholson e en decembro en solitario San Irvyne; or, The Rosicrucian: A Romance.
esquerda|miniatura|[[William Godwin in 1802, by James Northcote.]]
Encontro con Byron
No verán de 1816 os Shelley fixeron unha segunda viaxe a Suíza. Claire Clairmont comezara unha relación con Lord Byron o abril anterior, pouco antes deste marchar ao continente. As frecuentes conversas de Percy con Byron tiveron un efecto estimulante na poesía de Shelley. Escribiu Hymn to Intellectual Beauty, a súa segunda obra dun certo relevo logo de Alastor. Mont Blanc, unha poesía complexa na que expresa a inevitabilidade dos sucesos históricos e a relación entre a mente humana e a natureza circundante. Á súa vez, Shelley influenciou a poesía de Byron, visible na terceira terza parte de Childe Harold's Pilgrimage, na que Byron estaba a traballar, e en Manfred que escribiu no outono dese ano.
Segundo matrimonio
A ameaza dos acredores, a súa feble saúde e a posibilidade de perder a custodia dos fillos que tivera con Mary, como pasara cos que tivo con Harriet, levou a súa marcha de Inglaterra cara a Italia o 12 de marzo de 1818.
miniatura|O funeral de Percy Bysshe Shelley, obra de Louis Edouard Fournier
Lamont Mack
Lamont Mack, nado o 16 de marzo de 1987 en Chicago, Illinois, é un xogador profesional de baloncesto estadounidense. Formado nas universidades de Angelina e Charlotte, desenvólvese nas posicións de ala e ala-pivote cunha altura de 2,01 metros.
Glen Davis
Ronald Glen Davis, nado o 1 de xaneiro de 1986 en Baton Rouge, Louisiana, máis coñecido como Glen "Big Baby" Davis, é un xogador profesional de baloncesto estadounidense actualmente axente libre. Mide 2,06 metros e xoga de ala-pivote.
Wait Until Spring, Bandini (filme)
Wait Until Spring, Bandini é un filme de 1989, escrito e dirixido por Dominique Deruddere, baseado na novela Wait until Spring, Bandini de John Fante. O filme recibiu o Premio André Cavens ao mellor filme e gañou tres Premios Joseph Plateau.
República Socialista Soviética de Uzbekistán
Historia
En 1924, as fronteiras políticas en Asia central foron trocadas por outras fronteiras étnicas, determinadas polo Comisario de Lenin para as Nacionalidades, Iosif Stalin. A República Socialista Soviética Autónoma do Turquestán, a República Popular de Buxara, e a República Popular de Corasmia foron abolidas e os seus territorios foron divididos en cinco repúblicas soviéticas separadas, unha delas a República Socialista Soviética Uzbeka, creada o 27 de outubro de 1924. Ao ano seguinte, converteuse nunha das repúblicas da Unión de Repúblicas Socialistas Soviéticas (URSS).
O problema do algodón
Un tema que afectou de xeito notable á historia de Uzbekistán nos anos 1960-1980 foi o desenvolvemento intensivo do cultivo de algodón, ordenado por Moscova no marco da especialización das repúblicas soviéticas. A planificación soviética púxose como obxectivo producir seis millóns de toneladas do "ouro branco" uzbeko. Este desenvolvemento desenfreado, unido a un desmelloramento nas condicións das terras cultivábeis, tivo un impacto catastrófico sobre a ecoloxía da rexión: o emprego desproporcionado de fertilizantes químicos e de defoliantes envelenou a terra e as augas, mentres que a drenaxe acelerada dos recursos dos ríos Amu Daria e Sir Daria para o rego levou a un descenso do volume do mar de Aral, lugar de desembocadura destes ríos, que en corenta anos pasou a ter a metade da súa superficie.
Coa presión exercida por Moscova para que se producira aínda máis algodón, os dirixentes uzbekos desenvolveron un sistema corrupto para falsificar estatísticas. O xefe do partido e da República nesa época, Sharaf Rashidov, o seu contorno e o xenro de Leonid Brezhnev víronse involucrados no problema do algodón imaxinario, obtendo beneficios en ouro para o orzamento do Estado uzbeko así como para o peto dos principais implicados. En 1983, momento no que se desenmascarou a fraude, a maior da historia da Unión Soviética, Rashidov finou dunha crise cardíaca.
Club de Fútbol Promesas Ponferrada
Historia
Fundado o 27 de setembro de 1998, o 9 de agosto de 2005 anuncíabase a súa desaparición.
Estadio
O Promesas Ponferrada xogaba de local no estadio La Dehesa de San Juan, con capacidade para 4.000 espectadores.
As Congostras, Coruxou, Irixoa
As Congostras é un lugar da parroquia de Coruxou no concello coruñés de Irixoa, na comarca de Betanzos. Segundo o IGE, en 2011 tiña 3 habitantes (2 homes e 1 muller).
Biafra
Historia
En xaneiro de 1966 houbo un intento de golpe de Estado en Nixeria, comandado por oficiais de etnia ibo, que resultou cruento e breve. En maio e setembro do mesmo ano grupos de emigrantes ibos foron obxecto de matanzas en masa no norte de Nixeria. A maior parte dos 8 millóns de ibos de Nixeria vivían no que daquela se coñecía como Rexión Oriental de Nixeria, que tiña por gobernador militar ó tenente coronel Chukwuemeka Odumegwu Ojukwu, un ibo. Foi el quen declarou Estado independente á rexión, coa autorización dunha asemblea consultiva, localizando a capital en Enugu, mentres as súas tropas comezaron a confiscar recursos federais do Estado nixeriano, como os vehículos postais de circulación interna do país.
Alforfa
Medra salvaxe polo sur de Europa, mais a súa orixe establécese no suroeste asiático, lugar onde existen plantacións hoxe en día, aínda que se cultiva en todo o mundo como penso, ademais de ser un ingrediente importante da cociña da India e Tailandia, e ter propiedades tales como ser un dixestivo ou aumentar o leite materno.
Åge Hareide
Adestrador
Desde 1985 Hareide adestrou diversos clubs escandinavos, como o Molde ou o Helsingborgs.
Martin Niemöller
Traxectoria
Reaccionou ao fin contra o nazismo en 1933 cando Hitler, no desenvolvemento da política totalitaria de homoxeneización, denominada oficialmente Gleichschaltung, impuxo sobre as igrexas protestantes ao grupo dos Deutsche Christen (cristiáns alemáns) que uniron 28 igrexas rexionais ao redor dunha denominada Igrexa Evanxélica Alemá (Deutsche Evangelische Kirche DEK), á que acudiron a maioría dos protestantes alemáns. A DEK impuxo o "parágrafo ario" (Arierparagraph) que excluía da igrexa a todo crente con antepasados xudeus.
Baixa Cerdanya
Concellos
Actualmente a comarca está formada por 17 concellos.
Caribdis
Xeografía
Heracles pasou por alí á volta do seu décimo Traballo, co gando roubado ó xigante Xerión, e Caribdis, que orixinalmente era unha ninfa mariña, rouboulle varias vacas e devorounas, polo que Zeus a castigou transformándoa nun monstro. Outra lenda di que o castigo foi causado porque Caribdis asolagou a terra para ampliar o reino submarino do seu pai Poseidón. Xa neste estado, tragaba grandes cantidades de auga tres veces ó día, incluíndo os barcos que navegaban por este lugar, e logo devolvía a auga.
Cánabo
Utilización
A planta é integralmente utilizada para diversos fins, mais destaca especialmente a súa fibra, tamén chamada filaza, moi usada na industria da pel, pois unha hectárea de cánabo produce o mesmo que catro hectáreas de eucaliptos, nun período de vinte anos.
Bartolomeo Platina
Traxectoria
miniatura|De honesta voluptate et valetudine Mais a súa obra principal é De honesta voluptate valetudine, un breve tratado de cociña. Imprimiuse por vez primeira en Roma por Han, de xeito anónimo e sen notas tipográficas e, pouco despois en Venecia, (Platine de honesta voluptate et valetudine, Venetiis: Laurentius de Aquila, 1475), coas indicacións e notas do autor. A edición máis correcta e a máis antiga, segundo o italianista Emilio Faccioli é a publicada en Cividale del Friuli no 1480, primeira impresión de Gerardo da Fiandra en Friuli. Neste libro, Platina traduce ao latín todas as receitas, orixinalmente feitas en vernáculo polo Mestre Martino, que foi o cociñeiro máis famoso do século XV.
Concurso España
Concurso España da Federación Española de Clubs de Foot-ball (1912-13)
Na asemblea da FECF de maio de 1912 (a mesma na que foi instaurado o torneo) produciuse un cisma federativo e varios clubs, entre eles a Real Sociedad e o F.C. Barcelona, decidiron abandonar a organización tras diversos desacordos, fundando a finais de ese mesmo ano a súa propia federación en Donostia, a Real Unión Española de Clubs de Foot-ball (RUECF). A FECF chegou a publicar as bases para a disputa da segunda edición do Concurso España, cuxas finais darían comezo o 6 de setembro de 1913, pero non se chegaría a disputar porque nesa altura xa se estaría a levar a cabo o proceso polo cal as dúas citadas federacións se disolveron e formaron a nova Real Federación Española de Fútbol (RFEF).
Axila
É un espazo cheo de graxa, con forma de cono truncado, e está situada entre a parede torácica e lateral do brazo. No seu ápice é delimitada polo bordo superior da escápula, o bordo externo da primeira costela e o terzo medio da clavícula. A base da axila está formada pola pel e tecido subcutáneo. A través da axila as estruturas pasan a partir do triángulo posterior do pescozo ao membro superior.
Vea axilar
A vea axilar é un vaso sanguíneo que conduce o sangue da parte lateral do tórax, axila e membro superior en dirección ao corazón. Este vaso é bilateral e iniciase na marxe inferior do músculo redondo maior ao unirse as veas basílica e braquial, e termina na marxe lateral da primeira costela, sitio onde se converte na vea subclavia. Ao longo do seu traxecto é acompañada pola arteria axilar.
Tres leis da robótica
As tres leis da robótica son un conxunto de normas escritas por Isaac Asimov dentro do xénero literario da ciencia ficción, que a maioría dos robots das súas novelas e relatos están deseñados para cumprir.
Europa Universalis IV
Conquest of Paradise
Do mesmo xeito, desde Europa poderemos enviar os nosos barcos para colonizar estas novas terras, que poderemos converter en colonias da nosa nación, a risco de sufrir tamén guerras e revoltas. Doutra banda, desde Paradox Interactive aseguran que esta expansión outorgará unha maior importancia a a exploración do territorio, co fin de transmitir o mesmo espírito aventureiro que acompañou aos colonos que chegaron ao Novo Mundo. Ademais, convén ter en conta que as nacións nativas de América desenvolverán a súa vida de forma realista, podendo invadir outros territorios si así o creen oportuno, aliarse con outras nacións, etc.
Res Publica
Res Republica é a terceira expansión do xogo. Engade novas melloras ao goberno e ao comercio, ademais de mellorar por completo algúns eventos. Foi lanzada o 16 de xullo de 2014.
Goi
O topónimo galego Goi pode referirse a:
Santalla, Barcela, Negueira de Muñiz
Santalla é un lugar da parroquia de Barcela, no concello de Negueira de Muñiz, na comarca da Fonsagrada, na provincia de Lugo.
Barcela, Arbo
San Xoán de Barcela é unha parroquia que se localiza no sur do concello de Arbo. Segundo o padrón municipal de 2008 tiña 388 habitantes (194 homes e 194 mulleres) distribuídos en 15 entidades de poboación, o que supón unha diminución en relación ao ano 2004 cando tiña 418 habitantes.
Illa Clavering
Eskimonaes
A radio de Eskimonaes e a estación de telégrafo instaláronse nunha península pequena na costa do sur da illa Clavering. O lugar chamouse Eskimonæsset pola Expedición 1929-30 a Groenlandia Oriental dirixida por Lauge Koch, no sitio do asentamento abandonado de catro casas dos Inuit, dos cales dúas excaváronse nese momento. A estación construíuse como base científica e tamén utilizouse máis adiante como base pola expedición de tres anos a Groenlandia do leste, así como por outros científicos de 1931 a 1939. De 1941 a 1943, converteuse na sede da patrúlla danesa North-East Greenland Sledge Patrol.
Marquis Daniels
Dallas Mavericks
Na súa segunda tempada nos Mavericks, apareceu en 60 partidos, 17 de titular, facendo 9,1 puntos, 3,6 rebotes, 2,1 asistencias e 1.38 roubos en 23,5 minutos de xogo. Anotou en dobres figuras en 28 ocasións e por encima dos 20 puntos tres veces. Ao ano seguinte, os seus números eran semellantes aos dos seus dúas primeiras campañas na liga, estancándose no seu xogo e sen chegar a estoupar como se lle presumía na súa tempada de rookie.
Winnie Harlow
Winnie Harlow, nada como Chantelle Brown-Young en Toronto (Ontario) o 27 de xullo de 1994, é unha modelo canadense e portavoz das persoas con vitilixe. É máis coñecida por participar no programa de televisión estadounidense America's Next Top Model.
Pegada ecolóxica
Introdución histórica
Unha das cousas curiosas que ten a pegada ecolóxica é que é dispoñible para unha escala moi ampla, desde o individuo ata o mundo enteiro.
Tipos de terreo produtivos
Unha vez calculado isto, aplícase a cada produto específico. Isto significa calcular as hectáreas de terreo precisas de acordo co consumo medio por habitante dun produto determinado para o que se empregan os valores de produtividade:
YouPorn
Historia e características
Naceu no mes de agosto de 2006 e deveu o sitio pornográfico máis popular de Internet en novembro de 2007, é tamén unha dos sitios web máis visitados situándose no posto 49 segundo a clasificación de Alexa en novembro de 2008.
Teorema de Cantor
Demostración
Considérese unha función calquera ; demostrar o teorema de Cantor require probar que f non é sobrexectiva e para probar que f non é sobrexectiva abonda con atopar un subconxunto de A que non sexa a imaxe de ningún elemento de A a través de f.
Catacumba
Dende un punto de vista etimolóxico, a orixe da palabra catacumba é incerta. A súa tradución literal é "burato", nome dun distrito periférico de Roma, en cuxas proximidades había un cemiterio subterráneo, onde no século III, se trasladaron provisionalmente os corpos de San Pedro e San Paulo.
Léon Bonnat
De volta a París, destacou como retratista, destacando nos seus traballos a influencia de Velázquez e os realistas españois. En 1869 gañou a medalla de honor de París sendo recoñecido como un dos principais artistas da súa época.
Antonio Otero Pensado
Vida persoal
Casou con Enriqueta Vería Tovia.
Libro (anatomía)
Descrición
As láminas, que enchen practicamente toda a cavidade, deixan un espazo entre os bordos libres e o fondo do omaso polo que avanza o alimento cara o calleiro. Neste fondo fórmanse dúas cristas na dirección desde o retículo ó calleiro. Estas cristas, cubertas de papilas ásperas e altas, delimitan o suco do libro, de fondo liso ou con papilas pequenas.
Paradoxo de Russell
Enunciado formal do paradoxo
É dicir que M é un elemento de M se e só se M non é un elemento de M, o que é absurdo.
Explicación do paradoxo
Os conxuntos son reunións de cousas, por exemplo de coches, libros, persoas etc. e neste sentido chámanse conxuntos normais.
Conny Andersson
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Rasheed Wallace
Washington Bullets
Na súa primeira campaña na NBA fixo 10,1 puntos, 4,7 rebotes, 1,3 asistencias, 0,8 tapóns e 27,5 minutos de xogo por partido. Foi seleccionado para disputar o Rookie Game durante o All-Star Game da NBA 1995 e a final de tempada foi incluído no segundo mellor quinteto de rookies.
Portland Trail Blazers
Na seguinte tempada, Wallace asinou unha extensión do seu contrato; 80 millóns de dólares por seis anos. Os seus números respecto da campaña anterior descenderon levemente, 14,6 puntos e 6,2 rebotes, e os Blazers volveron ser apeados polos Lakers na primeira rolda das eliminatorias polo título. Na tempada 1998-99 o equipo chegou até as Finais de Conferencia, mais nesta ocasión o seu verdugo foi San Antonio Spurs, logo campións, que os eliminaron por 4-0. Na seguinte campaña, Wallace estableceu unha marca na liga con 38 faltas técnicas, marca que bateu un ano despois con 40. Tamén foi suspendido pola NBA por ameazas ao árbitro Tim Donaghy nun partido en 2003. Foi a sanción máis longa que recibiu un xogador sen que a razón estivese directamente relacionada con violencia física ou substancias ilegais.
De Tomaso
Vallelunga
O primeiro modelo de produción de estrada de De Tomaso foi o Vallelunga (o nome do Circuíto de carreiras) presentado en 1963. Este deportivo de motor central tiña un motor de 104 CV (78 kW) do Ford Cortina, e alcanzaba unha velocidade máxima de 215 km/h. Tiña un chasis de aluminio, que se convertería nunha característica común dos automóbiles De Tomaso. Os 5 primeiros coches foron producidos en aluminio, os posteriores xa tiñan carrozaría de fibra de vidro.
Pantera
O Mangusta foi sucedido polo Pantera. Apareceu en 1971 cun motor Ford 351 Cleveland V8 e un corpo baixo en forma de cuña deseñado por Tom Tjaarda de Ghia. A través dun acordo con Ford, o De Tomaso vendeu Panteras nos EE.UU. a través dos distribuidores de Ford Lincoln e Mercury. Entre 1971 e 1973, foron producidos 6.128 Panteras en Módena, o número máis grande dun só modelo producidos por De Tomaso. A crise do petróleo de 1973 e outros factores obrigaron a Ford a retirarse do acordo con Pantera a finais de 1973.
Biguá e vehículos todo terreo
Na década de 2000 foron planeados outros dous coches por De Tomaso, pero ambos foron abortados. Un convertible de dous asentos estilo Gandini, o Bigua, foi desenvolvido a partir dun concept car presentado en Xenebra en 1996 en colaboración con Qvale, unha empresa estadounidense que importara moitos coches deportivos europeos aos EE.UU.. Pero a medida que comezou a produción do Biguá, renomeado como Mangusta, a relación entre De Tomaso e Qvale agreouse; Qvale fíxose cargo do coche e rebautizouno como Qvale Mangusta. A produción tivo unha curta duración, e a fabrica italiana de Qvale foi comprado en 2003 por MG Rover e a mecánica do Mangusta foi usada como a base do MG XPower SV. En abril de 2002, De Tomaso comezou un proxecto para construír vehículos todo terreo nunha nova fábrica en Calabria en asociación coa empresa rusa UAZ, pero isto tamén se foi a pique. O acordo prevía unha produción de 10.000 coches ao ano antes de 2006, pero non foi construído ningún coche e De Tomaso entrou en liquidación voluntaria en xuño de 2004. O Guarà permaneceu dispoñible nalgúns mercados en 2005 e 2006, pero parece que non hai coches construídos logo de 2004.
Alberte Frederico de Prusia
Alberte Federico (en Albrecht Friedrich) nado en Königsberg o 7 de maio de 1553 e finado en Fischhausen, Rybaki o 28 de agosto de 1618, foi duque de Prusia dende 1568 até a súa morte. Foi un fillo de Alberte de Prusia e Ana María de Brunswick-Luneburgo. Foi o segundo e derradeiro duque prusiano da póla Ansbach da familia Hohenzollern.
Territorio Chileno Antártico
As reclamacións territoriais chilenas sobre a Antártica baséanse principalmente en consideracións históricas e xeográficas e atópanse en suspenso por aplicación do artigo 4 do Tratado Antártico de 1959.
Absolución
Catolicismo
miniatura|dereita|Símbolo da absolución despois da confesión
Campo de refuxiados
miniatura|dereita|240px|Campo de refuxiados en [[Zaire para os desprazados tutsis tralo xenocidio de Ruanda de 1994.]] miniatura|Un campo en [[Guinea para refuxiados de Serra Leoa.]] Un campo de refuxiados é un asentamento temporal construído para acoller refuxiados e persoas demandantes de asilo. Os campos de refuxiados adoitan acoller persoas desprazadas que abandonaron o seu país, mais tamén hai campos para desprazados internos. Polo xeral, os refuxiados buscan asilo despois de ter fuxido da guerra nos seus países de orixe, pero os campos tamén poden acoller refuxiados medioambientais e económicos. Son comúns os campos con máis de cen mil persoas, pero no ano 2012 os campamentos de tamaño medio acollían unhas 11 400 persoas. Normalmente son construídos e dirixidos por un goberno, polas Nacións Unidas, organizacións internacionais (como o Comité Internacional da Cruz Vermella), ou organizacións non gobernamentais. Tamén existen campos de refuxiados non oficiais, como o de Idomeni en Grecia ou o da xungla de Calais en Francia, onde os refuxiados están en gran parte sen soporte de gobernos ou organizacións internacionais.
Xurxo de Dinamarca
Matrimonio con Ana de Gran Bretaña
Contraeu matrimonio coa princesa Ana de Inglaterra, futura raíña de Gran Bretaña o 28 de xullo de 1683, no Palacio de St. James. Obtivo a cidadanía inglesa e foi condecorado coa Orde da Xarreteira o 1 de xaneiro de 1684. O 6 de abril de 1689 foi investido cos títulos de duque de Cumberland, conde de Kendal e barón de Wokingham. Do matrimonio naceron dezanove fillos, ningún dos cales chegou á idade adulta.
Henrique
Santoral
13 de xullo: Santo Henrique, (Henrique II), emperador do Sacro Imperio Romano Xermánico.
Ángel Cabrera Latorre
Etapa española
Nesta etapa española Cabrera escribiu cerca de 25 libros e máis de cen publicacións en revistas científicas de todo o mundo. O seu primeiro traballo nas Actas de la Sociedad Española de Historia Natural publicouno as 18 anos. En 1914 publicou súa grande obra Fauna Ibérica - Mamíferos e, entre 1919 e 1925, Genera Mammalium, outro dos seus traballos máis importantes. No seu Manual de Mastozoología (1922) aparece por primeira vez o termo "mastozooloxía" en vez dos de "terioloxía" ou "mammaloxía". En 1932, como resultado dos seus estudos norteafricanos citados antes, publicou Los mamíferos de Marruecos. Ilustrou el mesmo os seus libros, dado que era pintor e debuxante.
Isoliña
Historia
A idea de utilizar liñas que unan puntos de igual valor foi redescuberta en varias ocasións ao longo da historia. A isóbata (isolíña de profundidade) máis antiga coñecida atópase nun mapa de 1584 do río Spaarne, preto de Haarlem, obra do agrimensor holandés Pieter Bruinsz. En 1701, Edmond Halley utilizou liñas isógonas nun gráfico que recollía a variación magnética en todo o mundo. En 1727, o enxeñeiro holandés Nicholas Cruquius debuxou o fondo do río Merwede con liñas de igual profundidade (isóbatas), en intervalos de 1 braza; e en 1737, Philippe Buache, utilizou un intervalo de 10 brazas para elaborar un mapa da Canle da Mancha que foi publicado en 1752.
Tipos de isoliñas
O prefixo «iso» pode substituírse por «isallo» para especificar unha liña que une puntos nos que unha variable cambia ao mesmo ritmo durante un período determinado.
Ademais destas isoliñas, en varios tipos de gráficos empregados en termodinámica, enxeñaría e outras ciencias usan isóbaras (para amosar presións constantes), isotermas (temperaturas constantes), isochors (para volumes específicos constante), ou outros tipos de isoliñas (ou curvas), aínda que estes gráficos non están xeralmente relacionadas con mapas. Esas isoliñas son útiles para a representación de máis de dúas dimensións (ou cantidades) en gráficos bidimensionais. Os exemplos máis habituais en termodinámica son algúns tipos de diagrama de fase.
Doutores honoris causa pola Universidade de Navarra
A Universidade de Navarra ten nomeado como doutor honoris causa as seguintes persoas:
Gammaglobulina
miniatura|Representación esquemática dos resultados dunha [[electroforese de proteínas en xel do plasma sanguíneo.]] As gammaglobulinas son un tipo de proteínas globulinas, identificadas pola posición que ocupan ao realizar unha electroforese de proteínas séricas. As proteínas globulares presentes no soro sanguíneo que migran á rexión gamma (por teren carga eléctrica positiva) nunha electroforese denomínanse gammaglobulinas. As gammaglobulinas máis importantes son as inmunoglobulinas (anticorpos), aínda que algunhas inmunoglobulinas non son gammaglobulinas (non se illan na fracción sérica das gammaglobulinas), e non todas as globulinas son inmunoglobulinas.
Meitufe
O topónimo galego Meitufe pode referirse a:
Calleiro
miniatura|300px|As distintas partes do estómago dos ruminantes: en primeiro plano, o calleiro ou abomaso
Fisioloxía
No calleiro realízanse os fenómenos dixestivos propios dun estómago típico, característicos dun animal monogástrico. Continúase a trituración do alimento, grazas ós pregos da mucosa e á musculatura das paredes, e comeza a dixestión química mediante a secreción de ácidos gástricos e enzimas dixestivos.
Patoloxía
A situación e suxeición do calleiro, suspendido do bordo dorsal do rume e na parte dereita da cavidade abdominal, pode facilita-la aparición de accidentes por desprazamento á esquerda ou á dereita ou torsións sobre o seu eixo. Entre as causas destes problemas están as dietas ricas en concentrados e pobres en forraxes (que son as que achegan volume ó contido gastrointestinal) ou a diminución da motilidade do abomaso por hipocalcemia. Estes desprazamentos son máis frecuentes en vacas acabadas de parir polos cambios de situación que sufriron tódalas vísceras abdominais durante a xestación.
A gravidade e prognóstico destes procesos dixestivos son variables, desde un cambio de dieta que permita a recolocación espontánea da víscera ata a intervención cirúrxica.
Nocedo do Val, Nocedo do Val, Castrelo do Val
Nocedo do Val é un lugar da parroquia de Nocedo do Val no concello ourensán de Castrelo do Val na comarca da Terra de Celanova. Tiña 195 habitantes no ano 2011 segundo datos do INE e do IGE, dos cales 102 eran homes e 93 mulleres. Iso supón unha diminución da poboación respecto a 2010, cando tiña 198 habitantes (101 homes e 97 mulleres).
Pieiga, Negueira, Negueira de Muñiz
Pieiga é un lugar da parroquia de Negueira, no concello de Negueira de Muñiz, na comarca da Fonsagrada, na provincia de Lugo. En 2008 tiña dez habitantes (cinco homes e cinco mulleres), menos ca en 2006.
Doc Rivers
Glenn Anton "Doc" Rivers, nado o 13 de outubro de 1961 en Chicago, Illinois, é un ex xogador profesional de baloncesto estadounidense e actual adestrador dos Philadelphia 76ers da NBA. Debutou como tal na NBA dirixindo a Orlando Magic en 1999. Na súa primeira tempada, levou o premio ao mellor adestrador do ano.
Un dos seus catro fillos, Austin Rivers, é tamén xogador profesional de baloncesto.
Mario Soldati
Mario Soldati, nado en Turín o 17 de novembro de 1906 e finado en Tellaro, La Spezia, o 19 de xuño de 1999, foi un novelista, xornalista e director de cinema italiano.
Saturday Night Fever
Saturday Night Fever é un filme estadounidense de 1977 dirixido por John Badham. Está protagonizado por John Travolta no papel de Tony Manero, un mozo de clase traballadora que dedica os seus fins de semana a bailar e beber nunha discoteca de Brooklyn, por Karen Lynn Gorney que interpreta a Stephanie Mangano, a súa compañeira de baile e confidente eventual, e por Donna Pescow como Annette, a antiga compañeira de baile de Tony. Mentres está na discoteca, Tony é a estrela da pista. O seu círculo de amizades e o bailar a fin de semana axúdano a superar a súa difícil realidade; un traballo sen futuro, discusións cos seus pais, as tensións raciais na comunidade e a súa inquietude xeral.
Aeroporto de Banja Luka
Historia
O 15 de decembro de 2010 para celebrar a abolición dos requisitos de visado para cidadáns bosníacos viaxando a países do Espazo Schengen, organizouse un voo chárter simbólico dende Banja Luka a Bruxelas. No ano 2011 polo aeroporto pasaron 8 367 pasaxeiros, un 74% máis que no ano anterior.
José Yusty Pita
Traxectoria
Ingresou na Escola Naval Militar de Marín en setembro de 1924 e foi nomeado alférez de fragata en 1926. Foi xefe do Estado Maior da segunda flotilla de destrutores, profesor da Escola de Guerra Naval e agregado naval da embaixada de España en Roma. Ascendido a contraalmirante, foi nomeado profesor da Escola de Altos Estudos Militares do CESEDEN e despois xefe da Agrupación de Adestramento da Frota. Foi comandante xeneral da Zona Marítima das Canarias e en 1971 ascendeu a almirante.
Vía anfibólica
Ciclo do ácido cítrico
O ciclo do ácido cítrico (ou de Krebs) é un bo exemplo de vía anfibólica porque funciona tanto como vía degradativa (de carbohidratos, proteína e ácidos graxos) coma en procesos biosintéticos. O ciclo ten lugar en bacterias e nas mitocondrias eucariotas e xera enerxía en forma de ATP ao proporcionar electróns á cadea de transporte de electróns. Tamén intervén en biosíntese, porque, por exemplo, intermediarios específicos do ciclo do ácido cítrico como o oxaloacetato, poden actuar como precursores na síntese de aminoácidos (glutamato, aspartato).
Sabu (actor)
Traxectoria
Sabu foi descuberto aos trece anos polo documentalista Robert J. Flaherty, quen o escolleu para facer o papel dun condutor de elefantes no filme británico de 1937 Elephant Boy, baseado no relato de Rudyard Kipling Toomai of the Elephants. O papel máis coñecido de Sabu foi probablemente o de Abu no filme británico de 1940 The Thief of Bagdad. En 1942 volveu interpretar un papel baseado nunha narración de Kipling, o de Mowgli en Jungle Book, filme dirixido por Zoltan Korda e rodado integramente en California. Protagonizou para Universal Pictures tres filmes con Maria Montez e Jon Hall, Arabian Nights (1942), White Savage (1943) e Cobra Woman (1944).
Inessa Armand
Primeiros anos
En novembro de 1908 logrou escapar de Mezen e establecerse en París, onde coñeceu a Vladimir Lenin e a outros bolxeviques exiliados. En 1911 comezou a traballar como secretaria para o Comité de Organizacións estranxeiras, como coordinadora de tódolos grupos bolxeviques na Europa Occidental.
Últimos anos
Tras notar a fatiga que lle producira o exceso de traballo, Lenin instou a Armand a que fose de vacacións ao Cáucaso. Porén, non sabía que a rexión estaba infestada polas epidemias e que aínda non fora pacificada polo Exército Vermello. Armand e outros pacientes tiveron que ser evacuados de alí. Na tarde do 21 de setembro de 1920, Armand dispúxose a reunirse co Comité Executivo de Nal'chik, probablemente para conseguir aloxamento para o seu grupo, e contraeu o cólera. Morreu nas primeiras horas do 24 de setembro aos 46 anos. Foi a primeira muller en ser enterrada na necrópole das murallas do Kremlin de Moscova, e celebrouse un funeral de Estado, algo moi pouco común para unha muller, en que as multitudes entoaron A Internacional.
Gran Premio de Corea de 2011
O Gran Premio de Corea foi a décimo sexta carreira da tempada de Fórmula Un de. Levouse a cabo no Circuíto Internacional de Corea, Yeongam, Jeolla do Sur., Corea do Sur o 16 de outubro de 2011. A carreira é o segunda consecutiva do Gran Premio de Corea, e a primeira carreira logo de que Sebastian Vettel gañase o Campionato do Mundo de Pilotos de.
Illas Virxes Británicas
Etimoloxía
As illas foron chamadas "Santa Úrsula e as Once Mil Vírgenes" por Cristovo Colón en 1493 pola lenda de Santa Úrsula e das 11.000 virxes. O nome foi acurtado a "Illas Virxes".
Economía
A economía das Illas Virxes británicas é un dos máis prósperos de calquera dos estados caribeños, cun PBI per cápita de ao redor de 38,500 dólares (2004 est. PBI B.V.I)
Anne Strachan Robertson
Anne Strachan Robertson (citada adoito tamén como Anne S. Robertson), nada o 3 de maio de 1910 en Glasgow e finada o 4 de outubro de 1997 na mesma cidade escocesa, foi unha arqueóloga, numismática e escritora británica, profesora de arqueoloxía romana na Universidade de Glasgow e encargada das coleccións culturais e do gabinete numismático do Museo Hunterian. A súa figura é salientable polas súas investigacións sobre as moedas imperiais romanas.
Formación
Cursou os seus estudos de secundaria en Glasgow, inicialmente no Insituto Hillhead e despois no Instituto Feminino, e en 1928 comezou a súa formación superior na Universidade de Glasgow, onde ficou impresionada polo traballo e as ensinanzas do profesor S. N. Miller en relación coa historia da Antiga Roma. En 1930 Robertson recibiu a Medalla Cowan e gañou a confianza do arqueólogo e numismático George Macdonald, daquela conservador honorario do gabinete numismático do museo Hunterian. Logo de graduarse con matrícula de honra no mestrado en Estudos Clásicos en 1932, comezou os estudos dun segundo mestrado, esa vez en Arqueoloxía, na Universidade de Londres.
Carreira profesional
Foi primeiro vicepresidenta da Sociedade Arqueolóxica de Glasgow, entre 1945 e 1954, e logo presidenta da entidade, de 1954 a 1957. Entre 1965 e 1972 foi nomeada secretaria honoraria. En 1976, saíu á luz un número especial do Glasgow Archaeological Journal na súa honra "en agradecemento polos seus salientables servizos académicos, sinaladamente ao estudo da Escocia romana, e tamén á Sociedade Arqueolóxica de Glasgow".
Historia xenética da península Ibérica
Xenética de poboacións
Un dos primeiros estudosos que realizaron estudos xenéticos, aínda que agora as súas conclusións son discutidas, foi Luigi Luca Cavalli-Sforza. Utilizou marcadores xenéticos clásicos para analizar o ADN por proxy. Este método estuda as diferenzas nas frecuencias de trazos alélicos particulares, como os polimorfismos de proteínas do sangue humano (como os grupos sanguíneos AB0, antíxenos sanguíneos Rhesus, loci HLA, inmunoglobulinas, isoenzimas G-6-P-D, entre outros). Posteriormente, o seu equipo calculou a distancia xenética entre poboacións, baseándose no principio de que dùas poboacións que comparten frecuencias similares dun trazo están máis estreitamente relacionadas que as poboacións que teñen frecuencias máis diverxentes do trazo.
Gonzalo Prieto Cao
Gonzalo Prieto Cao, finado en Ortigueira o 2 de agosto de 1962, foi un comerciante e político galego.
Historia xenética da península Ibérica
Diversidade xenética do ADN mitocondrial portugués
"[...] No caso de Portugal, estudos xenéticos poboacionais anteriores xa revelaron o retrato xeral da diversidade mitocondrial HVS-I e HVS-II, polo que agora é importante actualizar e ampliar a rexión mitocondrial analizada. En consecuencia, obtivéronse 292 secuencias completas da rexión de control de Portugal continental, baixo un deseño experimental estrito para garantir a calidade dos datos por medio da secuenciación dobre de cada rexión obxectivo. Ademais, examináronse os SNP da rexión codificante específicos de H para detallar a clasificación de haplogrupos e obtivéronse mitoxenomas completos para todas as secuencias pertencentes aos haplogrupos U4 e U5. En xeral, atopouse un haplogrupo típico de Europa occidental ou unha composición modal de haplotipos atlánticos en Portugal continental, asociado a un alto nivel de diversidade xenética mitocondrial. Dentro do país, non se detectaron signos de subestrutura. A tipificación da rexión de codificación adicional SNP proporcionou o refinamiento ou a confirmación da clasificación anterior obtida coa ferramenta EMMA no 96% dos casos. Finalmente, tamén foi posible ampliar a filoxenia U do haplogrupo con 28 novos mitoxenomas U4 e U5".
O haplotipo modal atlántico (AMH) ou haplotipo 15 é un haplotipo do cromosoma Y das variacións de microsatélite Y-STR, asociado co haplogrupo R1b. Descubriuse antes de moitos dos SNP que agora se usan para identificar os subclados de R1b e pódense atopar referencias a eles nalgunhas das publicacións máis antigas. Correspóndese máis estreitamente co subclado R1b1a2a1a.
O impacto xenético das migracións históricas
Para efectuar esta análise analizouse unha mostra de 2919 individuos de España, Europa, África do Norte e África subsahariana. Como resultado poden identificarse 29 grupos de doantes non ibéricos e infírense seis grupos distintos dentro de Iberia. Os seis grupos asócianse con rexións xeográficas, predominantemente na dirección leste-oeste en lugar de norte-sur.
Conclusións
Os resultados do estudo mostran a estrutura poboacional en escala fina en España. A maior diferenciación xenética preséntana os individuos situados nunha pequena rexión do suroeste de Galicia arredor de Tui, que están separados dos do resto de España. O seguinte nivel separa os individuos situados principalmente nas rexións vascas no norte (País Vasco e Navarra) do resto de España. Dentro do grupo xenético principal moitos dos grupos seguen de preto os límites leste-oeste das comunidades autónomas de España, pero na dirección norte-sur, varios grupos cruzan os límites das comunidades autónomas.